АСОЦИАЦИЯ ПО ВОДОСНАБДЯВАНЕ И КАНАЛИЗАЦИЯ НА ОБОСОБЕНАТА ТЕРИТОРИЯ, ОБСЛУЖВАНА ОТ „ВОДОСНАБДЯВАНЕ И КАНАЛИЗАЦИЯ” ООД,

ГР. ТЪРГОВИЩЕ

Изх. №АВиК-01-1-46

12.09.2023 г.

**ДО**

**Д-Р ДАРИН ДИМИТРОВ**

**КМЕТ НА ОБЩИНА ТЪРГОВИЩЕ**

**ДО**

**Д-Р ЛЮДМИЛ ВЕСЕЛИНОВ**

**КМЕТ НА ОБЩИНА ПОПОВО**

**ДО**

**ИНЖ. ЕШРЕФ ЕШРЕФОВ**

**КМЕТ НА ОБЩИНА ОМУРТАГ**

**ДО**

**Г-Н МЕХИДИН КАДИРОВ**

**КМЕТ НА ОБЩИНА ОПАКА**

**ДО**

**Г-Н ХАЙРЕДИН МЕХМЕДОВ**

**КМЕТ НА ОБЩИНА АНТОНОВО**

**КОПИЕ ДО:**

**Г-ЖА ЕМИНЕ ЯКУБОВА**

**ПРЕДСЕДАТЕЛ НА ОБЩИНСКИ СЪВЕТ – ТЪРГОВИЩЕ**

**Г-Н ГЕОРГИ ГЕОРГИЕВ**

**ПРЕДСЕДАТЕЛ НА ОБЩИНСКИ СЪВЕТ – ПОПОВО**

**Д-Р МЕТИН ИСМАИЛ**

**ПРЕДСЕДАТЕЛ НА ОБЩИНСКИ СЪВЕТ – ОМУРТАГ**

**Г-Н ГЮНЕР АШИМОВ**

**ПРЕДСЕДАТЕЛ НА ОБЩИНСКИ СЪВЕТ – ОПАКА**

**Г-Н ЮСУФ ИСМАИЛОВ**

**ПРЕДСЕДАТЕЛ НА ОБЩИНСКИ СЪВЕТ – АНТОНОВО**

**ОТНОСНО:** *Покана за свикване на извънредно заседание на Общото събрание на Асоциация по водоснабдяване и канализация на обособената територия, обслужвана от „Водоснабдяване и канализация“ ООД, гр. Търговище*

**УВАЖАЕМИ ГОСПОДА КМЕТОВЕ,**

В качеството си на Председател на Асоциация по водоснабдяване и канализация на обособената територия, обслужвана от „Водоснабдяване и канализация” ООД, гр. Търговище, на основание чл. 198в, ал. 6 от Закона за водите и чл. 10, ал. 1, изр. 1-во във вр. с чл. 9, ал. 1, предл. 2-ро от Правилника за организацията и дейността на асоциациите по водоснабдяване и канализация /ПОДАВИК/, свиквам **извънредно** заседание на общото събрание на Асоциацията, което ще се проведе на **10.10.2023 г. (вторник) от 13:00 часа** в пресцентъра на Областната администрация Търговище, при следния дневен ред:

**1.** Приемане на решение за препоръчителния размер на вноската на държавата в бюджета на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр. Търговище за 2024 г. в размер на 20 000.00 лв., на основание чл. 20, ал. 3 от ПОДАВИК.

**2.** Съгласуване на актуализиран план за опазване на околната среда, включително план за собствен мониторинг в съответствие с изискванията на разрешителните за заустване на отпадъчни води, и програма за управление на отпадъците (включително утайките) по чл. 5.5 б. “а” от Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги.

**3.** Разни.

На основание чл. 10, ал. 5, т. 6 от ПОДАВИК определям резервна дата и час за провеждане на заседанието **27.10.2023 г. (петък) от 13:00 часа,** **без промяна на дневния ред.** Мандатите, предоставени на членовете на Асоциацията за първоначално определената дата запазват валидността си.

Общото събрание на Асоциацията по ВиК Търговище се провежда при следното актуално разпределение на гласовете на членовете, съгласно Решение № 16/22.10.2022 г. на

Председателя на Асоциацията, за което членовете са уведомени с писмо изх. № АВиК-01-2-13/26.10.2022 г.:

|  |  |  |
| --- | --- | --- |
|  | **НАСЕЛЕНИЕ****(брой жители)** | **Процентно съотношение на гласовете на членовете в общото събрание на Асоциацията по ВиК Търговище** |
| Държавата | **-** | 35 % |
| ОбщинаТърговище | 53 041 ж. | 31,89 % |
| Община Попово | 23 819 ж.  | 14,32 % |
| Община Омуртаг  | 20 346 ж. | 12,23 % |
| Община Опака | 5 565 ж.  | 3,35 % |
| Община Антоново | 5 346 ж. | 3,21 % |
| **Общо:** | - | **100 %** |

Предлагам на Общото събрание на Асоциацията по ВиК Търговище да вземе следното решение по така обявения дневен ред:

**По т. 1:**

Съгласно чл. 20, ал.3, във връзка с ал. 2 от ПОДАВИК за съставянето на проект на бюджет е нужно Общото събрание на Асоциацията да приеме **решение за препоръчителния размер на вноската на държавата в бюджета на Асоциацията за следващата година**, който размер влияе пряко на окончателния бюджет на Асоциацията за 2024 г. Приетото решение се изпраща на Министъра на регионалното развитие и благоустройството, който от своя страна включва предложението в проекта за годишен бюджет на Министерството по чл. 69, ал. 4 от Закона за публичните финанси.

Размерът на общинските вноски в проектобюджета на Асоциацията се определя въз основа на предложението и процентното съотношение на гласовете на членовете й в общото събрание (чл. 20, ал. 4 от ПОДАВИК).

Съгласно изискванията на чл. 20, ал. 5 от ПОДАВИК проектът на бюджет е изпратен за обсъждане с писма изх. № АВиК-01-4-23/30.06.2023 г. и № АВиК-01-2-2/29.06.2023 г. В едномесечния срок не са постъпили писмени предложения за промени.

Предлагам на Общото събрание на Асоциацията по ВиК Търговище да приеме следното:

**РЕШЕНИЕ № 1**

На основание чл. 20, ал. 3 от ПОДАВИК, Общото събрание на Асоциация по ВиК на обособената територия, обслужвана „Водоснабдяване и канализация” ООД, гр. Търговище приема решение за препоръчителния размер на вноската на държавата в бюджета на Асоциацията по водоснабдяване и канализация на обособената територия, обслужвана от „Водоснабдяване и канализация” ООД гр. Търговище за 2024 г. да бъде 20 000.00 лв., при условие, че същият бъде променен в съответствие с окончателния размер на вноската на държавата, определен след приемането на постановлението за изпълнение на държавния бюджет за 2024 г.

**По т. 2:**

Изискването на текста на чл. 5.5 б. „б“ от Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги (Договора/ът) е планът по чл. 5.5 б. „а“ да съответства на общинските програми за околна среда по чл. 79 от Закона за опазване на околната среда, включително общинските програми за управление на отпадъците по чл. 52 от Закона за управление на отпадъците.

Във връзка с горното с писмо изх. № АВиК-01-4-116/18.08.2023 г. е напомнено на ВиК оператор Търговище, че следва да представи актуализирани планове и програма в съответствие с тези на Общините, предвид новия програмен период.

С писмо вх. № АВиК-01-2-105/07.09.2023 г. от ВиК операторът са предоставени за съгласуване описаните по-горе планове и програма. В писмото управителят на Дружеството пояснява, че план за собствен мониторинг за канализационна система с ГПСОВ гр. Попово не е представен от ВиК оператор Разград, който е за периода до срока на разрешителното 2025 г.

Предвид горното, предлагам на Общото събрание на Асоциацията по ВиК Търговище да приеме следното:

**РЕШЕНИЕ № 2**

На основание чл. 5.5 б. „ а“ във връзка с чл. 5.5 б. „ б“, изр. първо от Договора общото събрание на Асоциацията по ВиК Търговище съгласува актуализиран план за опазване на околната среда 2021-2026, включително план за собствен мониторинг в съответствие с изискванията на разрешителните за заустване на отпадъчни води 2021-2026, и програма за управление на отпадъците (включително утайките) 2021-2026, свързани с предоставянето на Услугите.

 На основание чл. 198е, ал. 3 от ЗВ представителя на общината в Асоциацията по ВиК е кметът на общината, а при невъзможност той да участва общинският съвет определя друг представител.

Съгласно чл. 198е, ал. 5 от ЗВ във вр. с чл. 5, ал. 7 от ПОДАВИК позицията и мандатът на представителя на общината за всяко заседание на Общото събрание следва да се съгласуват по ред, определен от общинския съвет.

Препис от взетото решение на съответния общински съвет е необходимо да представите пред Председателя на Асоциация по ВиК Търговище най-късно в деня на провеждане на заседанието на общото събрание, преди регистрацията.

Съгласно чл. 14, ал. 4 от ПОДАВИК, ако представител на Общината получи мандат да гласува „против“ или „въздържал се“ по някои въпроси от дневния ред, следва да представи писмено становище за това решение, което ще се включи в протокола.

Съгласно чл. 14, ал.5 от ПОДАВИК, когато присъства представител на член на асоциацията, който не е упълномощен да гласува по някои от въпросите от дневния ред, гласът му по съответния въпрос, за изчисляване на резултатите от гласуването и приемане на решение, се приема като „въздържал се“.

На основание чл. 11, ал. 1 от ПОДАВИК, всеки член на Асоциацията има право да иска включването на допълнителни въпроси за обсъждане в дневния ред на общото събрание, като съгласно ал. 2 на същата разпоредба, в срок не по-късно от 21 дни преди деня на провеждането на заседанието на общото събрание, исканията за включване на нови точки в дневния ред следва да се изпратят в писмена форма на адрес: гр. Търговище, ул. „Стефан Караджа” №2 и на електронната поща на Асоциацията: avik@tg.government.bg. В случай, че по внесените в дневния ред допълнителни въпроси за обсъждане е необходимо общото събрание на Асоциацията да приеме конкретни решения, моля заедно с поставените въпроси да представите и проекти на решения по тях.

Съгласно чл. 10, ал. 2 и ал. 3 от ПОДАВИК, настоящата покана заедно с предложенията за решения по точките от дневния ред и писмените материали са изпратени на членовете на Асоциацията, чрез системата за електронен обмен и на посочените им електронни пощи.

Писмените материали свързани с т. 1 и т. 2 от дневния ред на Общото събрание ще Ви бъдат изпратени и на електронна поща в срока по чл. 10, ал. 6 от ПОДАВИК. Същите ще бъдат предоставени за запознаване на хартиен носител на адреса на управление на Асоциацията по ВиК Търговище - в сградата на Областна администрация Търговище.

Поканата, заедно с писмените материали ще бъдат публикувани на електронната страница на Областна администрация Търговище ([www.tg.government.bg](http://www.tg.government.bg/)), в раздел „Асоциация по ВиК”, в съответствие с разпоредбите на Закона за защита на личните данни.

Приложено Ви изпращам:

1. Проект на бюджет за 2024 г. на Асоциацията, при препоръчителен размер на вноската на държавата от 20 000.00 лева. Обяснителна записка към проекта на бюджет.
2. Копия на писма изх. № АВиК-01-4-23/30.06.2023 г. и № АВиК-01-2-2/29.06.2023 г.
3. Актуализиран план за опазване на околната среда, включително план за собствен мониторинг в съответствие с изискванията на разрешителните за заустване на отпадъчни води, и програма за управление на отпадъците (включително утайките) - на 1 бр. CD. */ електронният носител е за Общинските съвети/*
4. Писмо изх. № АВиК-01-4-116/18.08.2023 г.
5. Писмо вх. № АВиК-01-2-105/07.09.2023 г.

**С уважение,**

**ГЕРГАНА ЦОНЕВА /П./**

*Областен управител на област Търговище и Председател*

*на Асоциация по В и К на обособената територия,*

*обслужвана от ВиК ООД гр. Търговище*

7700 гр. Търговище, ул. „Стефан Караджа“2, avik@tg.government.bg, тел. 0601/61319